ਮਲਿਕਾਰਜੁਨ ਖੜਗੇ
ਮਾਪੰਨਾ ਮਲਿਕਾਰਜੁਨ ਖੜਗੇ (ਜਨਮ 21 ਜੁਲਾਈ 1942) ਇੱਕ ਭਾਰਤੀ ਸਿਆਸਤਦਾਨ ਅਤੇ 16 ਵੀਂ ਲੋਕ ਸਭਾ ਵਿੱਚ ਕਾਂਗਰਸ ਦਾ ਨੇਤਾ ਹੈ। ਉਹ ਭਾਰਤ ਸਰਕਾਰ ਵਿੱਚ ਰੇਲਵੇ ਦਾ ਸਾਬਕਾ ਮੰਤਰੀ ਹੈ। ਉਹ  ਦਾ ਭਾਰਤੀ ਰਾਸ਼ਟਰੀ ਕਾਗਰਸ (ਇੰਕਾ) ਦਾ ਮੈਂਬਰ ਹੈ ਅਤੇ 2009 ਦੇ ਬਾਅਦ ਗੁਲਬਰਗ, ਕਰਨਾਟਕ ਤੋਂ  ਸੰਸਦ ਮੈਂਬਰ ਹੈ। ਉਹ ਕਰਨਾਟਕ ਦਾ ਇੱਕ ਸੀਨੀਅਰ ਸਿਆਸਤਦਾਨ  ਹੈ ਅਤੇ 2014 ਦੀਆਂ ਆਮ ਚੋਣਾਂ ਲੜਨ ਤੋਂ ਪਹਿਲਾਂ ਕਰਨਾਟਕ ਵਿਧਾਨ ਸਭਾ ਵਿੱਚ ਵਿਰੋਧੀ ਧਿਰ ਦਾ ਆਗੂ ਸੀ। ਉਸ ਤੋਂ ਪਹਿਲਾਂ ਉਹ 2008 ਕਰਨਾਟਕ ਰਾਜ ਵਿਧਾਨ ਸਭਾ ਚੋਣਾਂ ਦੇ ਦੌਰਾਨ ਕਰਨਾਟਕ ਪ੍ਰਦੇਸ਼ ਕਾਂਗਰਸ ਕਮੇਟੀ ਦਾ ਪ੍ਰਧਾਨ ਸੀ। ਉਹ ਰਿਕਾਰਡ ਲਗਾਤਾਰ 10 ਵਾਰ ਚੋਣ ਜਿੱਤਿਆ ਹੈ। ਇਸ ਵਿੱਚ ਲਗਾਤਾਰ 9 ਵਾਰ  (1972, 1979, 1983, 1985, 1989, 1994, 1999, 2004, 2008,2009) ਵਿਧਾਨ ਸਭਾ ਚੋਣ ਜਿੱਤਿਆ ਸੀ ਅਤੇ ਆਖਰੀ ਗੁਲਬਰਗ ਤੋਂ 2014 ਦੀਆਂ ਆਮ ਚੋਣਾਂ ਵਿੱਚ ਜਿੱਤਿਆ। ਖੜਗੇ ਨੂੰ ਇੱਕ ਸਾਫ਼ ਜਨਤਕ ਬਿੰਬ ਵਾਲਾ ਅਤੇ ਨਾਲ ਨਾਲ ਰਾਜਨੀਤੀ, ਕਾਨੂੰਨ ਅਤੇ ਪ੍ਰਸ਼ਾਸਨ ਦੀ ਗਤੀਸ਼ੀਲਤਾ ਦਾ ਧਨੀ ਕਾਬਲ ਆਗੂ ਮੰਨਿਆ ਜਾਂਦਾ ਹੈ। ਮਲਿਕਾਰਜੁਨ ਖੜਗੇ ਨਰਿੰਦਰ ਮੋਦੀ ਦੀ ਅਗਵਾਈ ਹੇਠ ਰਾਜਗ ਸਰਕਾਰ ਦੇ ਖਿਲਾਫ ਲੋਕ ਸਭਾ ਵਿੱਚ ਕਾਂਗਰਸ ਪਾਰਟੀ ਦੇ ਨੇਤਾ ਦੇ ਤੌਰ 'ਤੇ ਨਾਮਜ਼ਦ ਕੀਤਾ ਗਿਆ ਹੈ।